Diepholzi kreis

Diepholz on kreis Saksamaal Alam-Saksi liidumaal.

Diepholz külgneb (kirdest ja päripäeva) Verdeni, Nienburgi, Minden-Lübbecke (Nordrhein-Westfalenis), Osnabrücki, Vechta ja Oldenburgi kreisidega ning Delmenhorsti ja Bremeni linnadega.

Kreisi pindala on 1987 km². 31. detsembril 2015 elas seal 213 976 inimest.

Kreis ulatub Bremeni lõunaservast Nordrhein-Westfaleni piirini. Lõunas on Dümmeri järv pindalaga 16 km², mida ümbritsevad lodud. Järve ümbruse roostikes elab palju haruldasi linnuliike. Kreisi põhjaosas on metsad ja põllumajandusmaad.

Linnad ja vallad 

Linnad:
 Bassum
 Diepholz
 Sulingen
 Syke
 Twistringen
Vabad vallad:
 Stuhr
 Wagenfeld
 Weyhe

Samtgemeinden:
 Samtgemeinde Altes Amt Lemförde
 Brockum
 Hüde
 Lembruch
 Lemförde1
 Marl
 Quernheim
 Stemshorn
 Samtgemeinde Barnstorf
 Barnstorf1
 Drebber
 Drentwede
 Eydelstedt
 Samtgemeinde Bruchhausen-Vilsen
 Asendorf
 Bruchhausen-Vilsen1
 Martfeld
 Schwarme
 Samtgemeinde Kirchdorf
 Bahrenborstel
 Barenburg
 Freistatt
 Kirchdorf1
 Varrel
 Wehrbleck
 Samtgemeinde Rehden
 Barver
 Dickel
 Hemsloh
 Rehden1
 Wetschen
 Samtgemeinde Schwaförden
 Affinghausen
 Ehrenburg
 Neuenkirchen
 Scholen
 Schwaförden1
 Sudwalde
 Samtgemeinde Siedenburg
 Borstel
 Maasen
 Mellinghausen
 Siedenburg1
 Staffhorst

1Samtgemeinde keskus

Ajalugu 
12. sajandist 1585. aastani oli Diepholz suveräänne isandkond, hiljem krahvkond Saksa-Rooma riigis, mille üle valitsesid Diepholzi isandad, hiljem krahvid. 16. sajandi alguses oli suur surve võimsa Braunschweig-Lüneburgi hertsogkonna poolt, mis püüdis väikeriike annekteerida. Moodustades liidu naaber Hoya krahvkonnaga ja paludes abi keisrilt endalt, suutis Diepholzi riik mõned aastakümned elus püsida. 1585. aastal valitsejasugu hääbus ja Diepholz annekteeriti lõpuks Braunschweig-Lüneburgi poolt.

1932. aastal loodi Grafschaft Diepholzi kreis, kui ühendati endised Diepholzi ja Sulingeni kreisid. Endine Diepholzi kreis oli laias laastus sama kui keskaegne riik, samas Sulingeni kreis oli olnud osa Hoya krahvkonnast.

Praegune Diepholzi kreis moodustati 1977. aastal, kui ühendati endised Grafschaft Diepholzi ja Grafschaft Hoya kreisid.

Viited

Välislingid 

 diepholz.de
 Dümmeri järv

Alam-Saksi kreisid